《二月十五日寻春过偶圃忆朱大》
清代·祝维诰

暖风到处动吟魂，芳草闲寻近郭村。黄耳隔离能认客，苍头斸笋自开门。

春留元亮花三径，饮乏刘伶酒一尊。迢递京华游子在，旗亭新唱与谁论。

作者简介：浙江秀水人，字豫堂，一字宣臣。乾隆三年举人。官内阁中书。工诗，与同县王又曾等号南郭五子。有《绿溪诗稿》。